હિંમતનગર શહેરના અલકાપુરી, પોલોગ્રાઉન્ડ વિસ્તારમાં પીવાનું પાણી ગંદુ અને અપુરતા પ્રેસરથી આવતુ હોવાની વારંવાર રજૂઆત કરવા છતા પણ પાલિકા દ્વારા કોઇ અસરકારક કામગીરી નહી કરાતા મંગળવારે રોષે ભરાયેલા રહીશો અને મહિલાઓ સાથે કોંગ્રેસના કાર્યકર્તાઓએ પાલિકા ગજવી હતી અને પાલિકાના ચીફ ઓફિસર સમક્ષ રજૂઆત કરી આવેદ આપ્યું હતુ. હિંમતનગર શહેરમાં કેટલાય મહિનાઓથી પોલોગ્રાઉન્ડ, અલકાપુરી, નાની વ્હોરવાડ સહિતના ઘણા બધા વિસ્તારોમાં પીવાનું પાણી ખુબજ ડોહળુ અને ગંદુ, અપુરતા પ્રેસરથી આવતુ હોવાથી રહીશોને ખુબજ હાલાકી ભોગવવી પડે છે.